Avviż Legali Importanti

|

52008PC0377

Proposta għal Regolament tal-Kunsill li jemenda r-Regolament tal-Kunsill (KE) Nru 2015/2006 u (KE) Nru 40/2008 fir-rigward ta' l-opportunitajiet u l-kundizzjonijiet assoċjati għal ċerti stokkijiet ta' ħut.  /* KUMM/2008/0377 finali */

	[pic] | KUMMISSJONI TAL-KOMUNITAJIET EWROPEJ |Brussel 20.6.2008KUMM(2008) 377 finaliProposta għalREGOLAMENT TAL-KUNSILLli jemenda r-Regolament tal-Kunsill (KE) Nru 2015/2006 u (KE) Nru 40/2008 fir-rigward ta' l-opportunitajiet u l-kundizzjonijiet assoċjati għal ċerti stokkijiet ta' ħut.(preżentata mill-Kummissjoni)MEMORANDUM TA’ SPJEGAZZJONIIr-Regolament tal-Kunsill (KE) Nru 2015/2006[1], li jistabbilixxi għall-2007 u l-2008 l-possibbiltajiet tas-sajd miftuħa għall-bastimenti tal-Komunità rigward ċerti speċijiet li jgħixu fil-baħar fond.Id-deskrizzjonijiet ta' ċerti żoni tas-sajd f'dak ir-Regolament għandhom ikunu ċċarati sabiex ikun żgurat li ssir l-identifikazzjoni korretta taż-żona li fiha jista' jsir is-sajd għal kwota.Ir-Regolament (KE) Nru 40/2008 li jistabbilixxi għall-2008 l-opportunitajiet ta' sajd u l-kondizzjonijiet assoċjati magħhom għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet tal-Komunità u, għal bastimenti Komunitarji f'ilmijiet fejn huma meħtieġa limiti ta' qbid[2].Il-koordinati għal ċerti żoni ristretti għas-sajd kienu indikati b'mod impreċiż għal żewġ żoni tas-sajd u għandhom jiġu kkoreġuti.F'dak ir-Regolament ċerti kwoti u noti tal-qiegħ kienu indikati b'mod impreċiż għal ċerti speċijiet u għandhom jiġu kkoreġuti.Wara l-konsultazzjonijiet bejn il-Komunità u l-Iżlanda fl-10 ta' April 2008, intlaħaq arranġament dwar il-kwoti tal-capelin għall-bastimenti Iżlandiżi li jistgħu jinqabdu mill-kwota Komunitarja li ġiet allokata skond il-Ftehim tagħha mal-Gvern tad-Danimarka u l-Gvern Lokali ta' Greenland qabel it-30 ta' April 2008 u għal bastimenti Komunitarji li jistgħu jistadu għar-Redfish fiż-Żona Ekonomika Esklussiva ta' l-Iżlanda bejn Lulju u Diċembru. Dan l-arranġament għandu jiġi implimentat fil-liġi Komunitarja.Il-Ftehim stabbilit bejn il-Komunità Ewropea, il-Gżejjer Faroe, Greenland, l-Iżlanda, in-Norveġja u l-Federazzjoni Russa f’Copenhagen fit-13-14 ta’ Frar 2008 rigward il-ġestjoni tar-redfish fil-Baħar Irminger u l-ilmijiet kontigwi fiż-Żona tal-Konvenzjoni tan-NEAFC għandu jiġi implimentat fil-liġi Komunitarja. Peress li l-Ftehim ikkonċernat huwa applikabbli għall-2008 kollha, l-implimentazzjoni tiegħu għandha tapplika retroattivament mill-1 ta' Jannar 2008.Il-konklużjonijiet tal-Kumitat Konġunt UE/Greeland li ltaqa’ fis-27 ta’ Novembru 2008 f’Nuuk u l-laqgħa teknika tat-12 ta’ Frar 2008 f'Copenhagen rigward is-sehem ta’ redfish tal-KE fl-ilmijiet ta’ Greenland u taż-żoni ta’ l-ICES V u XIV għandhom jiġu implimentati fil-liġi Komunitarja. Peress li l-arranġament konkluż ma’ Greenland huwa marbut mal-Ftehim tan-NEAFC dwar il-ġestjoni tar-redfish fil-Baħar Irminger, l-implimentazzjoni tal-konklużjonijiet tal-laqgħa tal-Kumitat Konġunt UE/Greenland għandhom japplikaw ukoll retroattivament mill-1 ta’ Jannar 2008.Skond ir-Rekord Maqbul tal-konklużjonijiet tal-konsultazzjonijiet dwar is-sajd bejn il-Komunità Ewropea u n-Norveġja tas-26 ta’ Novembru 2007, il-Komunità għandha twettaq provi dwar miżuri tekniċi matul l-2008, għall-irkaptu rmunkat sabiex jitnaqqas il-proporzjon, fl-għadd tal-qabda ta’ merluzz li jintrema għal 10% jew inqas. Dan l-arranġament għandu jiġi implimentat fil-liġi Komunitarja.Din il-proposta għandha l-għan li tintroduċi l-emendi neċessarji lir-Regolament (KE) Nru 2015/2006 u (KE) Nru 40/2008.Il-Kunsill huwa mitlub li jadotta din il-proposta malajr kemm jista' jkun sabiex jippermetti lis-sajjieda jippjanaw l-attivitajiet tagħhom għal dan l-istaġun tas-sajd.Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 2015/2006 u (KE) Nru 40/2008 fir-rigward ta' l-opportunitajiet u l-kundizzjonijiet assoċjati għal ċerti stokkijiet ta' ħut.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2371/2002 ta’ l-20 ta’ Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skond il-Politika Komuni dwar is-Sajd[3], u b’mod partikolari l-Artikolu 20 tiegħu,Wara li kkunsidra l-proposta mill-Kummissjoni[4],Billi:(1) Ir-Regolament tal-Kunsill (KE) Nru 2015/2006[5], li jistabbilixxi għall-2007 u l-2008 l-possibbiltajiet tas-sajd miftuħa għall-bastimenti tal-Komunità rigward ċerti speċijiet li jgħixu fil-baħar fond.(2) Id-deskrizzjonijiet ta' ċerti żoni tas-sajd f'dak ir-Regolament għandhom ikunu ċċarati sabiex ikun żgurat li ssir l-identifikazzjoni korretta taż-żona li fiha jista' jsir is-sajd għal kwota.(3) Ir-Regolament tal-Kunsill (KE) Nru 40/2008[6] jiddetermina għall-2008 l-opportunitajiet ta' sajd u l-kundizzjonijiet assoċjati magħhom għal ċertu stokkijiet ta' ħut u gruppi ta' stokkijiet ta' ħut, rilevanti fl-ilmijiet tal-Komunità u, għall-bastimenti Komunitarji, f'ilmijiet fejn hemm rekwiżiti ta' limiti ta' qbid.(4) Il-koordinati għal ċerti żoni ristretti għas-sajd kienu indikati b'mod impreċiż għal żewġ żoni tas-sajd u għandhom jiġu kkoreġuti.(5) F'dak ir-Regolament ċerti kwoti u noti tal-qiegħ kienu indikati b'mod impreċiż għal ċerti speċijiet u għandhom jiġu kkoreġuti.(6) Wara l-konsultazzjonijiet bejn il-Komunità u l-Iżlanda fl-10 ta' April 2008, intlaħaq arranġament dwar il-kwoti tal-capelin għall-bastimenti Iżlandiżi li jistgħu jinqabdu mill-kwota Komunitarja li ġiet allokata skond il-Ftehim tagħha mal-Gvern tad-Danimarka u l-Gvern Lokali ta' Greenland qabel it-30 ta' April 2008 u għal bastimenti Komunitarji li jistgħu jistadu għar-Redfish fiż-Żona Ekonomika Esklussiva ta' l-Iżlanda bejn Lulju u Diċembru. Dak l-arranġament għandu jiġi implimentat fil-liġi Komunitarja.(7) Il-Ftehim stabbilit bejn il-Komunità Ewropea, il-Gżejjer Faroe, Greenland, l-Iżlanda, in-Norveġja u l-Federazzjoni Russa f’Copenhagen fit-13-14 ta’ Frar 2008 rigward il-ġestjoni tar-redfish fil-Baħar Irminger u l-ilmijiet kontigwi fiż-Żona tal-Konvenzjoni tan-NEAFC għandu jiġi implimentat fil-liġi Komunitarja. Peress li l-Ftehim huwa applikabbli għall-2008 kollu, il-miżuri adottati għalll-implimentazzjoni tiegħu għandhom japplikaw retroattivament mill-1 ta' Jannar 2008.(8) Il-konklużjonijiet tal-Kumitat Konġunt UE/Greeland li ltaqa’ fis-27 ta’ Novembru 2008 f’Nuuk u l-laqgħa teknika tat-12 ta’ Frar 2008 f'Copenhagen regward is-sehem ta’ redfish tal-KE fl-ilmijiet ta’ Greenland u taż-żoni ta’ l-ICES V u XIV għandhom jiġu implimentati fil-liġi Komunitarja. Peress li l-arranġament konkluż ma’ Greenland huwa marbut mal-Ftehim tan-NEAFC dwar il-ġestjoni tar-redfish fil-Baħar Irminger, il-miżuri adottati għall-implimentazzjoni tal-konklużjonijiet tal-laqgħa tal-Kumitat Konġunt UE/Greenland għandhom japplikaw ukoll retroattivament mill-1 ta’ Jannar 2008.(9) Skond ir-Rekord Maqbul tal-konklużjonijiet tal-konsultazzjonijiet dwar is-sajd bejn il-Komunità Ewropea u n-Norveġja tas-26 ta’ Novembru 2007, il-Komunità għandha twettaq provi dwar miżuri tekniċi matul l-2008, għall-irkaptu rmunkat sabiex jitnaqqas il-proporzjon, fl-għadd tal-qabda ta’ merluzz li jintrema għal 10% jew inqas. Dak l-arranġament għandu jiġi implimentat fil-liġi Komunitarja.(10) Ir-Regolamenti (KE) Nru 2015/2006 u (KE) Nru 40/2008 għandhom għalhekk jiġu emendati kif jixraq,ADOTTA DAN IR-REGOLAMENT:Artikolu 1 Emendi għar-Regolament (KE) Nru 2015/2006Il-parti 2 ta' l-Anness mar-Regolament (KE) Nru 2015/2006 hija emendata skond Anness I ta' dan ir-Regolament.Artikolu 2 Emendi għar-Regolament (KE) Nru 40/2008Ir-Regolament (KE) Nru 40/2008 huwa emendat kif ġej:(1) Fl-Artikolu 30(1), il-punt (a) jitbiddel b'dan li ġej:"(a) Iż-żona tal-baħar fond ristretta għas-sajd "Lophelia reef ‘il barra mill-Capo Santa Maria di Leuca’- 39º 27,72' N, 18º 10,74' E- 39º 27.80' N, 18º 26.68' E- 39º 11.16' N, 18º 35.58' E- 39º 11,16' N, 18º 04,28' E"(2) L-Annessi IA, IB, III u XIV tar-Regolament (KE) Nru 40/2008 huma emendati skond Anness II ta' dan ir-Regolament.Artikolu 3 Dħul fis-seħħDan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea .Madankollu, l-Artikolu 2, rigward l-emendi stipulati fl-Anness II, il-punt 2(b) u (c) ta’ dan ir-Regolament għandu japplika mill-1 ta’ Jannar 2008.Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.Magħmul fi Brussell,Għall-KunsillIl-President ANNESS IIl-Parti 2 ta' l-Anness għar-Regolament (KE) Nru 2015/2006 hija emendata hekk:L-annotazzjoni dwar l-ispeċi ta' Orange roughy fl-ilmijiet Komunitarji u ilmijiet li ma jaqgħux taħt is-sovranità jew il-ġurisdizzjoni ta' pajjiżi terzi ta' żoni ta' ICES I, II, III, IV, V, VIII, IX, X, XI, XII u XIV tinbidel b'dan li ġej:"Speċi: | Orange roughy | Żona: | L-ilmijiet tal-Komunità ta' I, II, III, IV, V, VIII, IX, X, XII u XIV |Hoplostethus atlanticus |Sena | 2007 | 2008 |Spanja | 4 | 3 |Franza | 23 | 15 |L-Irlanda | 6 | 4 |Il-Portugall | 7 | 5 |Ir-Renju Unit | 4 | 3 |KE | 44 | 30" |ANNESS IIL-Annessi tar-Regolament (KE) Nru 40/2008 huma emendati kif ġej:(1) Fl-Anness IA:(a) L-entrata li tikkonċerna l-ispeċi Stokkafixx fl-ilmijiet tal-KE ta' II, IVa, V, VIa fit-Tramuntana ta' 56°30'N, Vib u VII fil-Punent ta' 12°W tinbidel b’dan li ġej:"Speċi: | Stokkafixx Micromesistius poutassou | Żona: | L-ilmijiet tal-KE ta' II, IVa, V, VIa fit-Tramuntana ta' 56°30'N, Vib u VII fil-Punent ta' 12°W WHB/24A567 |In-Norveġja | 196 269 | (1) (2) | TAC Analitiku L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Il-Gżejjer Faroe | 31 000 | (3)(4) |TAC | 1 266 282 |(1) Għandhom jinqatgħu mil-limiti tal-qbid tan-Norveġja stabbiliti skond l-arranġament ta' l-Istati Kostali. (2) Il-qabda f'żona IV m'għandhiex tkun aktar minn 48 418 tunnellata. (3) Għandha tingħadd mil-limiti tal-qbid tal-Gżejjer Faroe stabbiliti taħt l-arranġament għall-Istati Kostali. (4) Jista' jiġi mistad ukoll fiż-żona VIb. Il-qabda f'żona IV m'għandhiex tkun aktar minn 7,750 tunnellata.” |(b) L-entrata dwar l-ispeċijiet rebekkini u raja fl-ilmijiet tal-KE ta' IIa u IV għandha tinbidel b'dan li ġej:"Speċi: | Rebekkini u Raj Rajidae | Żona: | l-ilmijiet tal-KE ta' IIa u IV SRX/2AC4-C |il-Belġju | 277 | (1) (2) | TAC Analitiku L-Artikolu 3 tar-Regolament (KE) Nru 847/96 japplika. L-Artikolu 4 tar-Regolament (KE) Nru 847/96 japplika. L-Artikolu 5(2) tar-Regolament (KE) Nru 847/96 japplika. |id-Danimarka | 11 | (1) (2) |il-Ġermanja | 14 | (1) (2) |Franza | 43 | (1) (2) |L-Olanda | 236 | (1) (2) |Ir-Renju Unit | 1 062 | (1) (2) |KE | 1 643 | (1) |TAC | 1643 |(1) Il-qabdiet tal-Cuckoo ray (Leucoraja naevus) (RJN/2AC4-C), ir-Raja tal-fosos (Raja clavata) (RJC/2AC4-C), il-Blonde ray (Raja brachyuran) (RJH/2AC4-C), ir-Raja tat-tikek (Raja montagui) (RJM/2AC4-C), ir-Raja tal-Kwiekeb (Amblyraja radiate) (RJR/2AC4-C) u r-Rebekkin Komuni (Dipturus batis) (RJB/2AC4-C) għandhom jiġu rapportati separatament fil-ġurnal ta’ abbord, fid-dikjarazzjoni tat-trażbord, fid-dikjarazzjonijiet tal-ħatt l-art, fin-noti tal-bejgħ u fid-dikjarazzjonijiet tat-trasport jew tat-trasferiment. (2) Kwota għall-qabdiet inċidentali. Dawn l-ispeċijiet m'għandhomx jinkludu aktar minn 25% tal-piż tal-qabda miżmuma abbord. Din il-kundizzjoni tapplika biss għal bastimenti b’tul totali ta' aktar minn 15-il metru." |(2) Fl-Anness IB:(a) L-entrata dwar l-ispeċi Capelin fl-ilmijiet tal-Greenland taż-żoni V u XIV ta' l-ICES għandha tinbidel b'dan li ġej:Speċi: | Capelin Mallotus villosus | Żona: | L-ilmijiet ta' Greenland ta' V u XIV CAP/514GRN |L-Istati Membri kollha | 0 |KE | 23 716 | (1) (2) |TAC | Mhux rilevanti |(1) Li minnhom 23 716 tunnellata huma allokati lill-Iżlanda. (2) Għandhom jiġu mistada qabel it-30 ta’ April 2008. |(b) L-entrata dwari dwar l-ispeċi Redfish fl-ilmijiet tal-KE u dawk internazzjonali taż-żoni ICES V u l-ilmijiet ta’ l-ICES taż-żoni XII u XIV tinbidel b'li ġej:Speċi: | Redfish Sebastes spp. | Żona: | L-ilmijiet tal-KE u internazzjonali ta' V; l-ilmijiet internazzjonali ta' XII u XIV RED/51214. |L-Estonja | 210 | (1) | L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |il-Ġermanja | 4 266 | (1) |Spanja | 749 | (1) |Franza | 398 | (1) |L-Irlanda | 1 | (1) |il-Latvja | 76 | (1) |L-Olanda | 2 | (1) |il-Polonja | 384 | (1) |Il-Portugall | 896 | (1) |Ir-Renju Unit | 10 | (1) |KE | 6 992 | (1) |TAC | 46 000 |(1) Fit-Tramuntana ta’ 59ºN u fil-Lvant ta’ 36ºW matul il-perjodu mill-1 ta’ April sal-15 ta’ Lulju 2008, ma tistax tinqabad aktar minn 65% tal-kwota. Fit-Tramuntana ta’ 59ºN u fil-Lvant ta’ 36ºW matul il-perjodu mill-1 ta’ April sa l-10 ta’ Mejju 2008, ma tistax tinqabad aktar minn 30% tal-limit tal-qbid. |(c) L-entrata dwar l-ispeċi Redfish fl-ilmijiet tal-Greenland taż-żoni V u XIV ta' l-ICES għandha tinbidel b'dan li ġej:" Speċi: | Redfish Sebastes spp. | Żona: | L-ilmijiet ta' Greenland ta' V u XIV RED/514GRN |il-Ġermanja | 4 248 | L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |Franza | 22 |Ir-Renju Unit | 30 |KE | 8 000 | (1) (2) |TAC | Mhux rilevanti |(1) Jista' jinqabad biss bix-xbieki tat-tkarkir tal-ħut pelaġiku. Tista' tinqabad mil-Lvant jew mill-Punent. Il-kwota tista' tittieħed miż-Żona Regolatorja tan-NEAFC bil-kondizzjoni li l-kondizzjonijiet ta' rappurtar ta' Greenland jiġu sodisfatti. (2) 3 500 tunnellata li jinqabdu bix-xbieki tat-tkarkir tal-ħut pelaġiku huma allokati lin-Norveġja u 200 tunnellata huma allokati lill-Gżejjer Faroe. " |(d) L-annotazzjoni dwar l-ispeċi Redfish fl-ilmijiet ta' l-Iżlda fiż-żona Va ta' l-ICES tinbidel b'li ġej:Speċi: | Redfish Sebastes spp. | Żona: | L-ilmijiet ta' l-Iżlanda ta' Va RED/05A-IS |Belġju | 100 | (1) (2) | L-Artikolu 3 tar-Regolament (KE) Nru 847/96 ma japplikax. L-Artikolu 4 tar-Regolament (KE) Nru 847/96 ma japplikax. L-Artikolu 5(2) tar-Regolament (KE) Nru 847/96 japplika. |il-Ġermanja | 1690 | (1) (2) |Franza | 50 | (1) (2) |Ir-Renju Unit | 1 160 | (1) (2) |KE | 3 000 | (1) (2) |TAC | Mhux rilevanti |(1) Inklużi l-qabdiet inċidentali inevitabbli (qabdiet inċidentali ta’ merluzz mhumiex permessi). (2) Li għandhom jiġu mistada bejn Lulju u Diċembru." |(3) Fl-Anness III:(a) Il-Punt 9a li ġej hu mdaħħal wara l-punt 9:"9a. Tnaqqis tal-merluzz li jintrema9a.1. L-Istati Membri li għandhom kwota tal-merluzz għandhom iwettqu provi matul l-2008, għall-irkaptu rmunkat sabiex jitnaqqas il-proporzjon, fl-għadd tal-qabda ta’ merluzz li jintrema għal 10% jew inqas.9a.2. L-Istati Membri għandhom jagħmlu r-riżultati tal-provi li jinsabu fil-punt 9a.1 disponibbli lill-Kummissjoni qabel il-31 ta’ Diċembru 2008.(b) Fil-punt 13.1 il-koordinati ta’ ‘Hatton Bank' jinbidlu b’dan li ġej:"Hatton Bank:59º 26' N, 14º 30' W59º 12' N, 15º 08' W59º 01' N, 17º 00' W58º 50' N, 17º 38' W58º 30' N, 17º 52' W58º 30' N, 18º 22' W58º 03' N, 18º 22' W58º 03' N, 17º 30' W57º 55' N, 17º 30' W57º 45' N, 19º 15' W58º 30' N, 18º 45' W58º 47' N, 18º 37' W59º 05' N, 17º 32' W59º 16' N, 17º 20' W59º 22' N, 16º 50' W59º 21' N, 15º 40' W"(4) Fl-Anness XIV:Fit-test li jirriproduċi l-Anness 3 tar-Riżoluzzjoni GFMC/31/2007/2, il-koordinati ġeografiċi għas-Sub-Żona Ġeografika GFCM (GSA) numru 2 jinbidlu b’dan li ġej:"36º 05' N 3º 20' W36º 05' N 2º 40' W35º 45' N 2º 40' W35º 45' N 3º 20' W" [1] ĠU L 384, 29.12.2006, p. 28. Ir-Regolament kif l-aħħar emendat bir-Regolament (KE) Nru 1533/2007[2] ĠU L 19, 23.1.2008, p. 1[3] ĠU 358, 31.12.2002, p. 59 Ir-Regolament kif emendat bir-Regolament (KE) Nru 865/2007 ( ĠU L 192, 24.7.2007, p. 1 ).[4] ĠU C, p. .[5] ĠU L 384, 29.12.2006, p. 28. Ir-Regolament kif emendat l-aħħar mir-Regolament (KE) Nru 1533/2007 ( ĠU L 337, 21.12.2007, p. 21 ).[6] ĠU L 19, 23.1.2008, p.1.


				|

		52013PC0192

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1225/2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, u r-Regolament tal-Kunsill (KE) Nru 597/2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea. /* COM/2013/0192 final - 2013/0103 (COD) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Raġunijiet u għanijiet
tal-proposta
Din il-proposta tikkonċerna l-emendi
għar-Regolament (KE) Nru 1225/2009 (“ir-Regolament bażiku
tal-anti-dumping”) u r-Regolament (KE) Nru 597/2009 (“ir-Regolament bażiku
kontra s-sussidji”). Meta jitqies il-fatt li dawn ir-Regolamenti ilhom ma
jiġu riveduti b'mod sostanzjali mit-tlestija taċ-Ċiklu
tal-Urugwaj fl-1995 u meta jitqiesu l-konklużjonijiet tal-istudju
tal-evalwazzjoni dwar il-funzjonament ta’ dawn l-istrumenti, huwa propost li
jiġu aġġornati u modernizzati l-istrumenti.
Kuntest ġenerali
L-Artikolu 207 tat-Trattat dwar
il-Funzjonament tal-Unjoni Ewropea jipprevedi, inter alia, li jiġu
stabbiliti miżuri għall-protezzjoni tal-kummerċ bħal dawk
li għandhom jittieħdu jekk ikun hemm dumping jew jekk jingħataw
sussidji.
Dispożizzjonijiet eżistenti
fil-qasam tal-proposta
Ir-Regolamenti tal-Kunsill imsemmijin hawn
fuq.
Konsistenza mal-bqija tal-politiki u
l-għanijiet tal-Unjoni
Ma hemm l-ebda kunflitt mal-politiki jew
l-għanijiet tal-Unjoni.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
Konsultazzjoni mal-partijiet interessati
Il-partijiet interessati kkonċernati
f’din il-proposta kellhom l-opportunità li jieħdu sehem fil-konsultazzjoni
pubblika li twettqet minn April sa Lulju 2012. Sommarju tar-riżultati
tal-konsultazzjoni pubblika ilu disponibbli fuq il-websajt tad-DĠ
Kummerċ minn Ottubru 2012.
Ġbir u użu tal-għarfien
espert
Kmieni fl-2012 ġie ffinalizzat studju
tal-evalwazzjoni dwar il-funzjonament tal-istrumenti tal-UE tal-anti-dumping u
kontra s-sussidji u ilu disponibbli fuq il-websajt tad-DĠ Kummerċ
minn dak iż-żmien.
Valutazzjoni tal-Impatt
Twettqet valutazzjoni tal-impatt
fil-ħarifa tal-2012 filwaqt li tqiesu r-riżultati tal-konsultazzjoni
pubblika, l-istudju tal-evalwazzjoni u l-esperjenza estensiva tal-Kummissjoni
fl-użu tal-istrumenti. Ir-rapport tal-valutazzjoni tal-impatt identifika
xi problemi fil-funzjonament tal-istrumenti għad-difiża
tal-kummerċ u ppropona diversi soluzzjonijiet. Il-Bord tal-Valutazzjoni
tal-Impatt qies ir-rapport f’Diċembru 2012 u ta opinjoni favorevoli
bil-kundizzjoni li jsiru xi reviżjonijiet fir-rapport. Minn dak
iż-żmien ir-rapport ġie rivedut u ffinalizzat. Is-soluzzjonijiet
preferuti jifformaw il-bażi ta’ din il-proposta.
3.           ELEMENTI LEGALI TAL-PROPOSTA
Sommarju tal-azzjoni proposta
Huwa propost li jiġu emendati
r-Regolamenti bażiċi tal-anti-dumping u kontra s-sussidji sabiex ikun
hemm titjib f’bosta oqsma. Fir-rigward tat-trasparenza u l-prevedibbiltà, dawn
se jissaħħu billi jiġi previst li l-partijiet interessati
jiġu infurmati ġimagħtejn qabel l-impożizzjoni ta'
miżuri proviżorji li tali miżuri se jiġu imposti.
Il-partijiet se jingħataw ukoll garanzija li l-miżuri ma jkunux
imposti f’dan il-perjodu ta’ ġimagħtejn. Se jintbagħat
lill-partijiet interessati sommarju tal-bażi li fuqu huwa maħsub li
jiġu imposti l-miżuri u dawn se jkollhom l-opportunità li jikkumentaw
dwar il-kalkolu tal-marġnijiet tad-dumping u tal-ħsara. Barra minn hekk,
meta jiġi deċiż li ma jiġux imposti miżuri
proviżorji iżda li titkompla l-investigazzjoni, il-partijiet
interessati se jiġu infurmati bl-intenzjoni li ma jiġux imposti
t-tali miżuri ġimagħtejn qabel l-aħħar data
għall-impożizzjoni.
Fir-rigward tad-theddid ta’ ritaljazzjoni
kontra l-produtturi tal-Unjoni li qed jaħsbu biex iressqu ilment dwar
l-anti-dumping u/jew kontra s-sussidji, tali theddid jista’ jitqies li
jikkostitwixxi ċirkostanzi speċjali li jeżiġu l-ftuħ ex-officio
ta’ investigazzjoni. Barra minn hekk, meta jinfetħu l-investigazzjonijiet
fuq bażi ex-officio, huwa propost li l-produtturi tal-Unjoni
jiġu obbligati li jikkooperaw fil-proċediment.
Fir-rigward tal-effettività tal-istrumenti,
huwa propost li titneħħa r-regola tal-inqas dazju fil-każijiet
ta’ ċirkomvenzjoni, jew fejn jinsab li jeżistu tgħawwiġ
strutturali tal-materja prima u sussidjar. Fir-rigward tar-reviżjonijiet,
huwa propost li jiġu rimborżati d-dazji miġbura matul
investigazzjoni tar-reviżjoni tal-iskadenza li hija konkluża bir-revoka
tal-miżuri.
Fl-aħħar nett, hemm għadd ta’
oqsma fejn huwa propost li jiġu kkodifikati ċerti prattiki li
ġejjin minn deċiżjonijiet tal-Qorti tal-Ġustizzja (ECJ) jew
l-Organizzazzjoni Dinjija tal-Kummerċ (WTO) li ttieħdu fis-snin
reċenti. Dawn jikkonċernaw id-definizzjoni tal-industrija tal-Unjoni,
il-konsegwenzi għall-produtturi esportaturi li jinsabu li mhumiex qed
jagħmlu dumping jew li qed jagħmlu dumping f’livelli de minimis
f’investigazzjoni oriġinali, l-indirizzar taċ-ċirkostanzi
mibdula f’investigazzjoni tar-reviżjoni, it-trattament ta’ kumpaniji
relatati f’investigazzjonijiet kontra ċ-ċirkomvenzjoni,
il-kundizzjonijiet għar-reġistrazzjoni tal-importazzjonijiet u
l-bażi għall-għażla ta’ kampjun ta’ produtturi tal-Unjoni.
Bażi legali
L-Artikolu 207 tat-Trattat dwar
il-Funzjonament tal-Unjoni Ewropea.
Prinċipju tas-sussidjarjetà
Il-proposta taqa' taħt il-kompetenza
esklużiva tal-Unjoni. Għalhekk, il-prinċipju tas-sussidjarjetà
ma japplikax.
Prinċipju tal-proporzjonalità
Il-proposta hija konformi mal-prinċipju
tal-proporzjonalità għal dawn ir-raġunijiet:
Il-forma ta' azzjoni hija deskritta
fir-Regolamenti bażiċi msemmijin hawn fuq u ma tħalli l-ebda lok
għal deċiżjonijiet nazzjonali.
Mhija se tinvolvi l-ebda piż finanzjarju
jew amministrattiv miżjud għall-Unjoni, il-gvernijiet nazzjonali,
l-awtoritajiet reġjonali u lokali, l-operaturi ekonomiċi u
ċ-ċittadini. Madankollu, ir-rimborż tad-dażji miġbura
matul reviżjoni tal-iskadenza li tkun għaddejja, jekk tali
reviżjoni tal-iskadenza ma twassalx għal estensjoni tal-miżuri,
jiġi indirizzat mill-awtoritajiet doganali nazzjonali. Il-piż
tax-xogħol addizzjonali fuq l-awtoritajiet doganali jitqies li huwa
żgħir u proporzjonat mal-għan tal-proposta, jiġifieri
strumenti aktar ġusti.
In-nuqqas ta’ applikazzjoni tar-regola
tal-inqas dazju f’każijiet ta’ ċirkomvenzjoni, jew fejn jinsabu li
jeżistu tgħawwiġ strutturali tal-materja prima u sussidjar, huwa
proporzjonat mal-ħtieġa addizzjonali li jiġi protett
il-kummerċ f’dawn is-sitwazzjonijiet.
Għażla tal-istrumenti
Strumenti proposti: Regolament.
Mezzi oħra ma jkunux adattati
għar-raġuni(jiet) li ġejja/in:
Ir-Regolamenti bażiċi msemmijin hawn
fuq ma jipprevedux għażliet oħra.
4.           IMPLIKAZZJONI BAĠITARJA
Il-proposta għandha implikazzjonijiet
għall-baġit tal-Unjoni. F’xi każijiet, in-nuqqas ta’
applikazzjoni tar-regola tal-inqas dazju f’ċertu ċirkostanzi jwassal
għal livelli ta' dazju ogħla u għalhekk iżid id-dħul.
Ir-rimborż ta’ dazji f’każijiet fejn il-miżuri jintemmu wara
reviżjoni tal-iskadenza jirrappreżenta spiża
għall-baġit tal-Unjoni. Il-kwantifikazzjoni hija diffiċli
ħafna billi kull dħul jew spiża jiddependu fuq
iċ-ċirkostanzi ta’ kull każ individwali.
Il-bidliet leġiżlattivi proposti se
jinvolvu wkoll xi bidliet fil-prattika. Dawn mhu se jkollhom l-ebda implikazzjoni
baġitarja iżda se jwasslu għal xi bidliet fir-rutini
tax-xogħol (pereżempju: żvelar minn qabel, avviż minn
qabel, dokument fil-qosor). It-titjib tal-helpdesk tal-SMEs (spjegat
fil-komunikazzjoni) għandu implikazzjonijet għar-riżorsi li huma
stipulati fid-dikjarazzjoni finanzjarja leġiżlattiva mehmuża.
5.           ELEMENTI FAKULTATTIVI
Mhux applikabbli.
2013/0103 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament tal-Kunsill (KE)
Nru 1225/2009 dwar il-protezzjoni kontra l-importazzjonijiet li huma
l-oġġett ta' dumping minn pajjiżi mhux membri tal-Komunità
Ewropea, u r-Regolament tal-Kunsill (KE) Nru 597/2009 dwar il-protezzjoni
kontra importazzjonijiet sussidjati minn pajjiżi li mhumiex membri
tal-Komunità Ewropea.
IL-PARLAMENT EWROPEW U L-KUNSILL
TAL-UNJONI EWROPEA
Wara li kkunsidraw it-Trattat dwar il-Funzjonament tal-Unjoni Ewropea,
u b’mod partikolari l-Artikolu 207(2) tiegħu,
Billi kkunsidraw il-proposta tal-Kummissjoni Ewropea,
Wara li l-abbozz tal-att leġiżlattiv intbagħat
lill-parlamenti nazzjonali,
Filwaqt li jaġixxu skont il-proċedura leġiżlattiva
ordinarja,
Billi:
(1)       Ir-regoli komuni
għall-protezzjoni kontra importazzjonijiet li huma l-oġġetti ta’
dumping jew sussidjati minn pajjiżi li mhumiex membri tal-Unjoni Ewropea
jinsabu fir-Regolament tal-Kunsill (KE) Nru 1225/2009
tat-30 ta’ Novembru 2009 dwar il-protezzjoni kontra
l-importazzjonijiet li huma l-oġġett ta' dumping minn pajjiżi
mhux membri tal-Komunità Ewropea[1]
u r-Regolament tal-Kunsill (KE) Nru 597/2009
tal-11 ta’ Ġunju 2009 dwar il-protezzjoni kontra
importazzjonijiet sussidjati minn pajjiżi li mhumiex membri tal-Komunità
Ewropea[2]
rispettivament (aktar ’il quddiem imsejħa b'mod konġunt
“ir-Regolamenti”). Ir-Regolamenti inizjalment ġew adottati fl-1995 wara
l-konklużjoni taċ-Ċiklu tal-Urugwaj. Minħabba l-fatt li
saru għadd ta' emendi għar-Regolament minn dak iż-żmien,
fl-2009 il-Kunsill iddeċieda li jikkodifika r-Regolamenti fl-interess
taċ-ċarezza u r-razzjonalità.
(2)       Filwaqt li r-Regolamenti
ġew emendati, ilha ma ssir reviżjoni fundamentali tal-funzjonament
ta’ dawn l-istrumenti mill-1995. Għalhekk, il-Kummissjoni nediet
reviżjoni tar-Regolamenti fl-2011 sabiex, inter alia, jirriflettu
aħjar il-ħtiġijiet tan-negozju fil-bidu tas-seklu 21.
(3)       Wara r-reviżjoni, xi
dispożizzjonijiet tar-Regolamenti għandhom jiġu emendati sabiex
jitjiebu t-trasparenza u l-prevedibbiltà, jiġu previsti miżuri
effettivi kontra r-ritaljazzjoni, jitjiebu l-effettività u l-infurzar u
tiġi ottimizzata l-prattika tar-reviżjoni. Barra minn hekk,
ċerti prattiki li fis-snin reċenti ġew applikati fil-kuntest ta’
investigazzjonijiet tal-anti-dumping u kontra s-sussidji għandhom
jiġu inklużi fir-Regolamenti.
(4)       Sabiex jitjiebu t-trasparenza
u l-prevedibbiltà tal-investigazzjonijiet tal-anti-dumping u kontra s-sussidji,
il-partijiet li jiġu affettwati mill-impożizzjoni ta’ miżuri
proviżorji tal-anti-dumping u kompensatorji, b’mod partikolari
l-importaturi, għandhom jiġu infurmati dwar l-impożizzjoni
imminenti ta' tali miżuri. Iż-żmien mogħti għandu
jikkorrispondi għall-perjodu bejn is-sottomissjoni tal-abbozz tal-att ta’
implimentazzjoni lill-kumitat tal-anti-dumping stabbilit skont
l-Artikolu 15 tar-Regolament (KE) Nru 1225/2009 u lill-kumitat kontra
s-sussidji stabbilit skont l-Artikolu 25 tar-Regolament (KE)
Nru 597/2009 u l-adozzjoni ta’ dak l-att mill-Kummisjsoni. Dan il-perjodu
huwa stabbilit fl-Artikolu 3(3) tar-Regolament (UE) Nru 182/2011. Ukoll,
f’investigazzjonijiet fejn ma jkunx xieraq li jiġu imposti miżuri
proviżorji, huwa ideali li l-partijiet ikunu infurmati minn żmien
kmieni biżżejjed b'tali nuqqas ta' impożizzjoni.
(5)       L-esportaturi jew
il-produtturi għandhom jingħataw perjodu qasir ta’ żmien qabel
l-impożizzjoni ta’ miżuri proviżorji biex jivverifikaw
il-kalkolu tal-marġni individwali tagħhom tad-dumping jew
tas-sussidju. L-iżbalji fil-kalkolu b’hekk ikunu jistgħu jiġu
korretti qabel l-impożizzjoni tal-miżuri.
(6)       Sabiex jiżguraw
miżuri effettivi kontra r-ritaljazzjoni, il-produtturi tal-Unjoni
għandhom ikunu jistgħu jiddependu fuq ir-Regolamenti mingħajr
il-biża’ ta' ritaljazzjoni minn partijiet terzi. Id-dispożizzjonijiet
eżistenti, f’ċirkustanzi speċjali, jipprevedu l-bidu ta’
investigazzjoni mingħajr ma jkun wasal ilment, fejn ikun hemm evidenza
biżżejjed tal-eżistenza ta’ dumping, sussidji kompensatorji,
ħsara u kawżalità. Tali ċirkostanzi speċjali għandhom
jinkludu theddida ta’ ritaljazzjoni.
(7)       Meta investigazzjoni ma tkunx
inbdiet minn ilment, għandu jiġi impost obbligu fuq il-produtturi
tal-Unjoni biex jipprovdu l-informazzjoni meħtieġa
għat-tkomplija tal-investigazzjoni, sabiex jiġi żgurat li jkun
hemm informazzjoni biżżejjed disponibbli għat-twettiq
tal-investigazzjoni fil-każ li jkun hemm tali theddid ta’ ritaljazzjoni.
(8)       Il-pajjiżi terzi
jinterferixxu aktar u aktar fil-kummerċ ta’ materja prima sabiex
iżommu l-materja prima f’dawk il-pajjiżi
għall-benefiċċju tal-utenti domestiċi downstream,
pereżempju billi jimponu taxxi fuq l-esportazzjoni jew billi jużaw
skemi ta’ pprezzar doppju. Għalhekk, il-kosti tal-materja prima ma
jirriżultawx mit-tħaddim ta’ forzi normali tas-suq li jirriflettu
l-provvista u d-domanda għal materja prima speċifika. Tali
interferenza toħloq tgħawwiġ addizzjonali tal-kummerċ.
Għalhekk, il-produtturi tal-Unjoni mhux biss issirilhom il-ħsara
mid-dumping, iżda meta mqabbla mal-produtturi downstream minn pajjiżi
terzi involuti f’tali prattiki, jiġu affettwati ukoll minn
tgħawwiġ addizzjoni fil-kummerċ. Sabiex jiġi protett
il-kummerċ b’mod xieraq, ir-regola tal-inqas dazju ma għandhiex tapplika
fil-każijiet ta’ tgħawwiġ strutturali tal-materja prima.
(9)       Ġewwa l-Unjoni,
is-sussidji kompensatorji fil-prinċipju huma projbiti skont
l-Artikolu 107(1) TFUE. Għalhekk, is-sussidji kompensatorji
mogħtija minn pajjiżi terzi jgħawġu partikolarment il-kummerċ.
L-ammont ta’ għajnuna mill-Istat awtorizzat mill-Kummissjoni tnaqqas
ħafna tul iż-żmien. Għall-istrumenti kontra s-sussidji,
ir-regola tal-inqas dazju għalhekk ma għandhiex tiġi applikata
aktar għall-importazzjonijiet minn pajjiż/pajjiżi involuti fis-sussidjar.

(10)     Sabiex tiġi ottimizzata
l-prattika tar-reviżjoni, id-dazji miġbura matul l-investigazzjoni
għandhom jiġu rimborżati lill-importaturi, fejn il-miżuri
ma jiġux estiżi wara l-konklużjoni ta’ investigazzjoni tar-reviżjoni
tal-iskadenza. Dan huwa xieraq minħabba l-fatt li l-kundizzjonijiet
rikjesti għat-tkomplija tal-miżuri ma jidhrux li kienu jeżistu
matul il-perjodu ta’ investigazzjoni.
(11)     Ċerti prattiki li
fis-snin reċenti ġew applikati fil-kuntest ta’ investigazzjonijiet
tal-anti-dumping u kontra s-sussidji għandhom jiġu inklużi
fir-Regolamenti.
(12)     L-industrija tal-Unjoni ma
għandhiex tibqa’ tiġi definita b’referenza għal-limiti tal-bidu
stabbiliti fir-Regolamenti.
(13)     F’investigazzjonijiet inizjali
fejn il-marġnijiet ta’ dumping jew ta’ sussidji nstabu li huma inqas
mil-limiti de minimis, l-investigazzjoni għandha tintemm minnufih
fir-rigward tal-esportaturi li mhux se jkunu soġġetti għal
investigazzjonijiet tar-reviżjoni sussegwenti.
(14)     Fil-qafas
tal-investigazzjonijiet tar-reviżjoni tal-anti-dumping u kontra
s-sussidji, jidher li huwa xieraq li wieħed ikun jista’ jbiddel
il-metodoloġija meta mqabbla mal-investigazzjoni li wasslet
għall-impożizzjoni tal-miżura sabiex jiġi żgurat, inter
alia, li jintużaw metodoloġiji koerenti f’investigazzjonijiet
differenti f’mument speċifiku. B’mod partikolari dan jippermetti li jkun
hemm lok biex jinbidlu l-metodoloġiji li jiġu riveduti
maż-żmien mal-bidliet fis-sitwazzjonijiet.
(15)     Meta jiġu ssodisfati
l-kundizzjonijiet għall-bidu ta’ investigazzjoni kontra
ċ-ċirkomvenzjoni, l-importazzjonijiet għandhom ikunu
soġġetti għar-reġistrazzjoni fil-każijiet kollha.
(16)     Fl-investigazzjonijiet kontra
ċ-ċirkomvenzjoni jidher li huwa aħjar jekk titneħħa
l-kundizzjoni li, sabiex tingħata eżenzjoni mir-reġistrazzjoni
jew mid-dazji estiżi, il-produtturi tal-prodott ikkonċernat ma jkunux
relatati ma’ kwalunkwe produttur li huwa soġġett
għall-miżuri oriġinali. Dan huwa minħabba l-fatt li
l-esperjenza wriet li xi kultant il-produtturi tal-prodott ikkonċernat jinstabu
li mhumiex involuti fil-prattiki ta’ ċirkomvenzjoni iżda jinstabu li
jkunu relatati ma’ prodottur li huwa soġġett għall-miżuri
oriġinali. F’tali każijiet, ma għandhiex tiġi
mċaħħda eżenzjoni lill-produttur biss minħabba li
l-kumpanija hija relatata ma’ produttur li huwa soġġett
għall-miżuri oriġinali. Barra minn hekk, meta l-prattika ta’
ċirkomvenzjoni sseħħ fl-Unjoni, il-fatt li l-importaturi huma
relatati mal-produtturi li huma soġġetti għall-miżuri ma
għandux ikun deċiżiv fid-determinazzjoni ta’ jekk l-importatur
jistax jingħata eżenzjoni.
(17)     Meta l-għadd ta’
produtturi fl-Unjoni tant ikun kbir li jkollu jittieħed kampjun,
il-kampjun għandhu jintgħażel minn fost il-produtturi kollha
fl-Unjoni u mhux biss mill-produtturi li jkunu qed iressqu l-ilment.
(18)     Fit-tfassil tal-valutazzjoni
tal-interess tal-Unjoni, għandha tingħata l-opportunità li jitressqu
l-kummenti lill-produtturi kollha fl-Unjoni u mhux biss lil dawk il-produtturi
li jkunu qed iressqu l-ilment.
(19)     Ir-Regolament (KE)
Nru 1225/2009 u r-Regolament (KE) Nru 597/2009 għandhom
għalhekk jiġu emendati skont dan,
ADOTTAW DAN IR-REGOLAMENT:
Artikolu 1
Ir-Regolament (UE)
Nru 1225/2009 huwa emendat kif ġej:
1.         Fl-Artikolu 4(1),
il-kliem introduttorju jinbidel b’dan li ġej:
“1.
Għall-għan ta' dan ir-Regolament, it-terminu “industrija tal-Unjoni”
għandu jkun interpretat li jirreferi għall-produtturi tal-Unjoni
kollha tal-prodotti simili jew għal dawk minnhom li l-ħruġ
kollettiv tal-prodotti tagħhom jikkostitwixxi proporzjon kbir
tal-produzzjoni tal-Unjoni kollha ta' dawk il-prodotti, ħlief li:”
2.         Fl-Artikolu 6, jiddaħħal il-paragrafu 10
li ġej:
“10.      Il-produtturi
tal-Unjoni tal-prodott simili huma obbligati li jikkooperaw
fil-proċedimenti li nbdew skont l-Artikolu 5(6).”
3.         L-Artikolu 7 huwa emendat kif ġej:
(a)
fil-paragrafu 1, tiddaħħal is-sentenza li ġejja:
“Id-dażji
proviżorji ma għandhomx jiġu applikati f’perjodu ta’ ġimagħtejn
wara li tintbagħat l-informazzjoni lill-partijiet interessati skont
l-Artikolu 19a. Il-provvista ta’ tali
informazzjoni hija bla ħsara għal kwalunkwe deċiżjoni li
tittieħed mill-Kummissjoni wara.”
(b)
il-paragrafu 2 jinbidel b’dan li ġej:
“L-ammont
tad-dazju proviżorju tal-anti-dumping ma għandux jaqbeż
il-marġni tad-dumping kif stabbilit b’mod proviżorju. Sakemm ma
jinstabx li jeżisti tgħawwiġ struttrali tal-materja prima
fir-rigward tal-prodott ikkonċernat fil-pajjiż esportatur, dan
għandu jkun inqas mill-marġni tad-dumping jekk dan l-inqas dazju jkun
xieraq biex ineħħi l-ħsara għall-industrija tal-Unjoni.”
4.         L-Artikolu 9
huwa emendat kif ġej:
(a)
il-paragrafu 3 jinbidel b’dan li ġej:
“3. Għal
proċediment mibdi skont l-Artikolu 5(9), il-ħsara għandha
normalment titqies negliġibbli fejn l-importazzjonijiet ikkonċernati
jirrapreżentaw inqas mill-volumi stabbiliti fl-Artikolu 5(7).
Għall-istess proċediment, għandu jkun hemm temm immedjat meta
jkun stabbilit li l-marġini tad-dumping ikun inqas minn 2 %, espress
bħala perċentwal tal-prezz tal-esportazzjoni.”
(b)
fil-paragrafu 4, l-aħħar sentenza tinbidel b'dan li ġej:
“L-ammont tad-dazju
tal-anti-dumping ma għandux jaqbeż il-marġni tad-dumping
stabbilit. Sakemm ma jinstabx li jeżisti tgħawwiġ strutturali
tal-materja prima fir-rigward tal-prodott ikkonċernat fil-pajjiż
esportatur, dan għandu jkun inqas mill-marġni tad-dumping jekk dan
l-inqas dazju jkun xieraq biex ineħħi l-ħsara
għall-industrija tal-Unjoni.”
5.         L-Artikolu 11 huwa emendat kif ġej:
(a) fil-paragrafu 5, jiddaħħal is-subparagrafu li
ġej:
“Jekk wara
investigazzjoni skont il-paragrafu 2 il-miżura tiskadi, kwalunkwe
dazju miġbur mid-data tal-bidu ta’ tali investigazzjoni għandu
jitħallas lura sakemm dan ikun rikjest mill-awtoritajiet doganali
nazzjonali u mogħti minn dawk l-awtoritajiet skont
il-leġiżlazzjoni doganali tal-Unjoni applikabbli fir-rigward
tal-ħlas lura u l-ħelsien tad-dazju. Tali ħlas lura ma jwassalx
għall-ħlas tal-imgħax mill-awtoritajiet doganali nazzjonali
kkonċernati.”
(b)
il-paragrafu 9 jitħassar.
6.         L-Artikolu 13 huwa emendat kif ġej:
(a) fil-paragrafu 3, it-tieni sentenza tinbidel b'dan li ġej:
“L-inizjazzjonijiet għandhom isiru wara
konsultazzjoni mal-Kumitat Konsultattiv, skont ir-Regolament tal-Kummissjoni li
għandu wkoll jgħarraf lill-awtoritajiet doganali biex jagħmlu
l-importazzjonijiet soġġetti għar-reġistrazzjoni skont
l-Artikolu 14(5) jew biex jitolbu garanziji.”
(b)
fil-paragrafu 4, l-ewwel subparagrafu jinbidel b’dan li ġej:
“L-importazzjonijiet
ma għandhomx ikunu soġġetti għar-reġistrazzjoni skont
l-Artikolu 14(5) jew għal miżuri meta jkunu negozjati minn
kumpaniji li jibbenefikaw minn eżenzjonijiet. It-talbiet
għall-eżenzjonijiet appoġġati kif dovut minn evidenza
għandhom jiġu sottomessi fil-limit ta’ żmien stabbiliti
fir-Regolament tal-Kummissjoni li jibda l-investigazzjoni. Meta l-prattika,
il-proċess jew il-ħidma ta’ ċirkomvenzjoni sseħħ barra
mill-Unjoni, l-eżenzjonijiet jistgħu jingħataw lill-produtturi
tal-prodott ikkonċernat li jinstabu li ma jkunux involuti f’prattiki ta’
ċirkomvenzjoni kif stabbilit fil-paragrafi 1 u 2 ta’ dan l-Artikolu.
Meta l-prattika, il-proċess jew il-ħidma ta’ ċirkomvenzjoni
sseħħ ġewwa l-Unjoni, l-eżenzjonijiet jistgħu
jingħataw lill-importaturi li jistgħu juru li ma jkunux involuti
f’prattiki ta’ ċirkomvenzjoni kif stabbilit fil-paragrafi 1 u 2 ta’
dan l-Artikolu.”
7.         L-Artikolu 17(1)
jinbidel b’dan li ġej:
“1.
F'każijiet fejn l-għadd ta’ produtturi, esportaturi jew importaturi
tal-Unjoni, it-tipi ta' prodott jew it-tranżazzjonijiet huwa kbir,
l-investigazzjoni tista' tiġi limitata għal għadd
raġjonevoli ta' partijiet, prodotti, jew tranżazzjonijiet bl-użu
ta' kampjuni li huma statistikament validi fuq il-bażi tal-informazzjoni
disponibbli fiż-żmien tal-għażla, jew għall-akbar
volum rappreżentattiv ta' produzzjoni, bejgħ jew esportazzjonijiet li
jistgħu b'mod raġjonevoli jiġu investigati fiż-żmien
disponibbli.”
8.         Wara l-Artikolu 19, jiddaħħal l-Artikolu li ġej:
“Artikolu 19a
Informazzjoni dwar il-miżuri proviżorji
1.
Il-produtturi, l-importaturi u l-esportaturi tal-Unjoni u
l-assoċjazzjonijiet rappreżentattivi tagħhom, u
r-rappreżentanti tal-pajjiż esportatur, jistgħu jitolbu
informazzjoni dwar l-impożizzjoni ppjanata tad-dazji proviżorji. It-talbiet għal tali informazzjoni
għandhom isiru bil-miktub fil-limitu ta’ żmien preskritt fl-avviż
tal-bidu. Tali informazzjoni għandha
tiġi pprovduta lil dawk il-partijiet, mill-inqas ġimagħtejn
qabel l-iskadenza msemmija fl-Artikolu 7(1) għall-impożizzjoni
tad-dazji proviżorji. It-tali
informazzjoni għandha tinkludi:
(a) sommarju
tad-dazji proposti għall-iskopijiet ta' informazzjoin biss, u
(b) dettalji
tal-kalkolu tal-marġni tad-dumping u l-marġni xieraq biex
titneħħa l-ħsara għall-industrija tal-Unjoni, filwaqt li
titqies kif dovut il-ħtieġa li jiġu rispettati l-obbligi
tal-kunfidenzjalità msemmijin fl-Artikolu 19. Il-partijiet
għandu jkollhom perjodu ta’ tlitt ijiem ta’ xogħol biex jipprovdu
l-kummenti tagħhom dwar il-preċiżjoni tal-kalkoli.
2.         Fil-każijiet fejn huwa maħsub li ma jiġux imposti dazji
proviżorji iżda li titkompla l-investigazzjoni, il-partijiet
interessati għandhom jiġu infurmati dwar in-nuqqas ta’
impożizzjoni tad-dazji ġimagħtejn qabel l-iskadenza msemmija
fl-Artikolu 7(1) għall-impożizzjoni tad-dazji proviżorji.”
9.         L-Artikolu 21(2) jinbidel b’dan li ġej:
“2. Sabiex
tiġi provduta bażi soda li fuqha l-awtoritajiet jistgħu
jagħtu kas tal-opinjonijiet u l-informazzjoni kollha
fid-deċiżjoni ta' jekk l-impożizzjoni tal-miżuri hix
fl-interess tal-Unjoni jew le, il-produtturi, l-importaturi tal-Unjoni u
l-assoċjazzjonijiet rappreżentattivi tagħhom, l-utenti
rappreżentattivi u l-organizzazzjonijiet tal-konsumatur
rappreżentattivi jistgħu, fi żmien il-limiti ta' żmien
speċifikati fl-avviż tal-bidu tal-investigazzjoni tal-anti-dumping,
jippreżentaw lilhom infushom u jipprovdu informazzjoni lill-Kummissjoni.
Informazzjoni bħal din, jew sommarji xierqa tagħha, għandhom
jiġu magħmula disponibbli lill-partijiet l-oħra speċifikati
f'dan l-Artikolu, u għandhom ikunu intitolati li jwieġbu għal
din l-informazzjoni.”
Artikolu 2
Ir-Regolament (KE) Nru 597/2009 huwa
emendat kif ġej:
1.         Fl-Artikolu 9(1),
il-kliem introduttorju jinbidel b’dan li ġej:
“1.
Għall-għan ta' dan ir-Regolament, it-terminu "industrija
tal-Unjoni" għandu jkun interpretat li jirreferi
għall-produtturi tal-Unjoni kollha tal-prodotti simili jew għal dawk
minnhom li l-ħruġ kollettiv tal-prodotti tagħhom jikkostitwixxi
proporzjon kbir tal-produzzjoni tal-Unjoni kollha ta' dawk il-prodotti,
ħlief li:”
2.         Fl-Artikolu 11, jiddaħħal paragrafu
ġdid:
“11.      Il-produtturi
tal-Unjoni tal-prodott simili huma obbligati li jikkooperaw
fil-proċedimenti li jkunu nbdew skont l-Artikolu 10(8).”
3.         L-Artikolu 12(1) huwa emendat kif ġej:
(a)
is-subparagrafu 3 jinbidel b’dan li ġej:
“L-ammont tad-dazju
proviżorju kompensatorju ma għandux jaqbeż l-ammont totali ta’
sussidji kompensatorji kif stabbilit b’mod proviżorju.”
(b) is-subparagrafu
jiddaħħal fl-aħħar:
“Id-dażji
proviżorji ma għandhomx jiġu applikati f’perjodu ta’ ġimagħtejn
wara li tintbagħat l-informazzjoni lill-partijiet interessati skont l-Artikolu 29b. Il-provvista ta’ tali informazzjoni hija bla
ħsara għal kwalunkwe deċiżjoni li tittieħed
mill-Kummissjoni wara.”
4.         Fl-Artikolu 14,
il-paragrafu 5 jinbidel b'dan li ġej:
“5. L-ammont
tas-sussidji kompensatorji għandu jitqies bħala de minimis
jekk tali ammont ikun inqas minn 1 % ad valorem, għajr meta,
fir-rigward tal-investigazzjonijiet li jikkonċernaw l-importazzjonijiet
minn pajjiżi li qed jiżviluppaw, il-limitu de minimis ikun
2 % ad valorem."
5.         Fl-Artikolu 15(1),
l-aħħar subparagrafu jinbidel b'dan li ġej:
“L-ammont tad-dazju
kompensatorju ma għandux jaqbeż l-ammont ta’ sussidji kompensatorji
stabbilit.”
6.         L-Artikolu 22 huwa emendat kif ġej:
(a) fil-paragrafu 1 jiddaħħal is-subparagrafu li
ġej:
“Jekk wara
investigazzjoni skont l-Artikolu 18, il-miżura tiskadi, kwalunkwe
dazju miġbur wara d-data tal-bidu tat-tali investigazzjoni għandu
jiġi rimborżat. Ir-rimborż għandu jintalab
mill-awtoritajiet doganali nazzjonali skont il-leġiżlazzjoni doganali
applikabbli tal-Unjoni.”
(b) il-paragrafu 6
jitħassar.
7.         L-Artikolu 23 huwa emendat kif ġej:
(a) fil-paragrafu 4, it-tieni sentenza il-kliem “jista’/tista’”
jinbidel fi “għandu/għandha”.
(b)
fil-paragrafu 6, it-tieni subparagrafu jinbidel b’dan li ġej:
“Meta l-prattika,
il-proċess jew il-ħidma ta’ ċirkomvenzjoni sseħħ barra
mill-Unjoni, l-eżenzjonijiet jistgħu jingħataw lill-produtturi
tal-prodott ikkonċernat li jinstabu li ma jkunux involuti fi prattiki ta’
ċirkomvenzjoni kif stabbilit fil-paragrafu 3.”
(c)
fil-paragrafu 6, it-tielet subparagrafu jinbidel b’dan li ġej:
“Meta l-prattika,
il-proċess jew il-ħidma ta’ ċirkomvenzjoni sseħħ
ġewwa l-Unjoni, l-eżenzjonijiet jistgħu jingħataw
lill-importaturi li jistgħu juru li ma jkunux involuti fi prattiki ta’
ċirkomvenzjoni kif stabbilit fil-paragrafu 3.”
8.         Fl-Artikolu 27(1),
l-ewwel subparagrafu jinbidel b’dan li ġej:
“1.
Fil-każijiet fejn l-għadd ta’ produtturi, esportaturi jew importaturi
tal-Unjoni, it-tipi ta’ prodotti jew it-tranżazzjonijiet ikun kbir,
l-investigazzjoni tista’ tkun limitata għal:”
9.         Wara l-Artikolu 29, jiddaħħal l-Artikolu li ġej:
"Artikolu 29b
Informazzjoni dwar il-miżuri proviżorji
1.
Il-produtturi, l-importaturi u l-esportaturi tal-Unjoni u
l-assoċjazzjonijiet rappreżentattivi tagħhom, u l-pajjiż
tal-oriġini u/jew tal-esportazzjoni, jistgħu jitolbu informazzjoni
dwar l-impożizzjoni ppjanata tad-dazji proviżorji. It-talbiet għal tali informazzjoni
għandhom isiru bil-miktub fil-limitu ta’ żmien preskritt
fl-avviż tal-bidu. It-tali informazzjoni
għandha tiġi pprovduta lil dawk il-partijiet, mill-inqas ġimagħtejn
qabel l-iskadenza msemmija fl-Artikolu 12(1) għall-impożizzjoni
tad-dazji proviżorji.
It-tali
informazzjoni għandha tinkludi:
(a) sommarju
tad-dazji proposti għall-iskopijiet ta' informazzjoin biss, u
(b) dettalji
tal-kalkolu tal-marġni tas-sussidji u l-marġni xieraq biex
titneħħa l-ħsara għall-industrija tal-Unjoni, filwaqt li
titqies kif dovut il-ħtieġa li jiġu rispettati l-obbligi
tal-kunfidenzjalità msemmijin fl-Artikolu 29. Il-partijiet
għandu jkollhom perjodu ta’ tlitt ijiem ta’ xogħol biex jipprovdu
l-kummenti tagħhom dwar il-preċiżjoni tal-kalkoli.
2.
Fil-każijiet fejn huwa maħsub li ma jiġux
imposti dazji proviżorji iżda li titkompla l-investigazzjoni,
il-partijiet interessati għandhom jiġu infurmati dwar in-nuqqas ta’
impożizzjoni tad-dazji ġimagħtejn qabel l-iskadenza msemmija
fl-Artikolu 12(1) għall-impożizzjoni tad-dazji proviżorji.”
10.       L-Artikolu 31(2)
jinbidel b’dan li ġej:
'2. Sabiex
tiġi provduta bażi soda li fuqha l-awtoritajiet jistgħu
jagħtu kas tal-opinjonijiet u l-informazzjoni kollha
fid-deċiżjoni ta' jekk l-impożizzjoni tal-miżuri hix
fl-interess tal-Unjoni jew le, il-produtturi, l-importaturi tal-Unjoni u
l-assoċjazzjonijiet rappreżentattivi tagħhom, l-utenti
rappreżentattivi u l-organizzazzjonijiet tal-konsumatur
rappreżentattivi jistgħu, fil-limiti ta' żmien speċifikati
fl-avviż tal-bidu tal-investigazzjoni kompensatorja, jippreżentaw
lilhom infushom u jipprovdu informazzjoni lill-Kummissjoni. Informazzjoni bħal
din, jew sommarji xierqa tagħha, għandhom jiġu magħmula
disponibbli lill-partijiet l-oħra speċifikati f'dan il-paragrafu, u
għandhom ikunu intitolati li jwieġbu għal din l-informazzjoni.”

Artikolu 3
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Artikolu 4
Dan ir-Regolament
għandu japplika għall-investigazzjonijiet kollha li għalihom
ikun ġie ppubblikat l-avviż tal-bidu skont l-Artikolu 10(11)
tar-Regolament (KE) Nru 597/2009 jew l-Artikolu 5(9) tar-Regolament
(KE) Nru 1225/2009 f’Il-Ġurnal Uffiċjali wara d-data
tad-dħul fis-seħħ ta' dan ir-Regolament.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
DIKJARAZZJONI FINANZJARJA
SIMPLIFIKATA
(biex tintuża għal kwalunkwe
Regolament intern tal-Kummissjoni ta' sinifikat ġenerali b'impatt
baġitarju fuq l-approprjazzjonijiet ta’ natura amministrattiva jew fuq
ir-riżorsi umani, meta l-użu ta’ kwalunkwe tip ieħor ta’
dikjarazzjoni finanzjarja ma jkunx xieraq –l-Artikolu 23 tar-Regoli
Interni)
1          Titolu tal-abbozz ta’
Regolament:
Il-modernizzazzjoni tal-istrumenti
għad-difiża tal-kummerċ
2          Qasam (oqsma) ta' politika u
attività/ijiet ABB konċernat/i:
20: Il-politika kummerċjali
3          Bażi legali:
            ¨ Awtonomija amministrattiva  þ Oħrajn
(speċifika):
Ir-Regolament tal-Kunsill (KE)
Nru 1225/2009 dwar il-protezzjoni kontra l-importazzjonijiet li huma
l-oġġett ta’ dumping minn pajjiżi mhux membri tal-Komunità
Ewropea u
ir-Regolament tal-Kunsill (KE)
Nru 597/2009 dwar il-protezzjoni kontra importazzjonijiet sussidjati minn
pajjiżi li mhumiex membri tal-Komunità Ewropea
4          Deskrizzjoni u
ġustifikazzjonijiet:
L-istrumenti attwali tal-UE
għad-difiża tal-kummerċ qed jiġu mmodernizzati sabiex
jitjiebu l-effiċjenza u l-effettività tagħhom. L-inizjattiva
tikkonsisti f’komunikazzjoni, proposta leġiżlattiva u linji gwida.
5          Tul ta' żmien u stima
tal-impatt finanzjarju:
5.1       Perjodu ta' applikazzjoni:
¨         Regolament b'tul ta' żmien limitat: Regolament
fis-seħħ minn [data] sa [data]
þ         Regolament għal tul ta' żmien indefinit:
fis-seħħ minn [data]
5.2       Impatt baġitarju stmat:
L-abbozz tar-Regolament jinvolvi:
¨         tfaddil
þ         kosti addizzjonali (jekk iva, speċifika l-intestatura/i
tal-qafas finanzjarju pluriennali kkonċernat/i):
Intestatura 5: kosti amministrattivi
Imla t-tabella tal-istima tal-impatt
finanzjarju fl-Anness għall-approprjazzjonijiet ta’ natura amministrattiva
jew għar-riżorsi umani. Jekk l-abbozz tar-Regolament ikun ta’ tul ta’
żmien indefinit, il-kosti għandhom jiġu indikati għal kull
sena ta’ żvilupp u mbagħad għal kull sena ta’ ħidma
b’kapaċità sħiħa (fil-kolonna “Kost totali/annwali”).
5.3       Kontribuzzjonijiet mill-partijiet
terzi għall-finanzjament tal-abbozz tar-Regolament:
Jekk il-proposta tipprevedi kofinanzjament
mill-Istati Membri jew minn korpi oħra (jekk jogħġbok
speċifika liema), għandha tingħata stima tal-livell ta'
kofinanzjament, jekk ikun magħruf.
approprjazzjonijiet
f’miljuni ta’ EUR (sa tliet punti deċimali)
   || Sena n || Sena n+1 || Sena n+2 || Sena n+3 || Sena n+4 || Sena n+5 || Sena n+6 || Total
 Speċifika s-sors/korp ta’ kofinanzjament ||   ||   ||   ||   ||   ||   ||   ||
 Approprjazzjonijiet TOTALI kofinanzjati ||   ||   ||   ||   ||   ||   ||   ||
5.4       Spjegazzjoni taċ-ċifri:
Il-kosti medji għall-persunal jidhru
f'qiegħ il-paġna http://www.cc.cec/budg/pre/legalbasis/pre-040-020_preparation_en.html
6          Kompatibbiltà mal-qafas
finanzjarju pluriennali attwali:
þ         Il-proposta hija kompatibbli mal-ipprogrammar finanzjarju
eżistenti.
¨         Il-proposta se tinvolvi pprogrammar mill-ġdid
tal-intestatura rilevanti fil-qafas finanzjarju pluriennali.
¨         Il-proposta teħtieġ l-użu tal-istrument ta'
flessibbiltà jew tar-reviżjoni tal-qafas finanzjarju pluriennali[3].
7          Impatt fuq it-tfaddil jew
il-kosti addizzjonali għall-allokazzjoni tar-riżorsi:
þ         Ir-riżorsi se jinkisbu permezz ta' riallokazzjoni interna
fid-dipartiment
¨         Ir-riżorsi diġà huma allokati lid-dipartiment(i)
ikkonċernat(i)
¨         Ir-riżorsi li għandhom jintalbu waqt
il-proċedura ta’ allokazzjoni li jmiss
Ir-riżorsi umani u amministrattivi
meħtieġa se jkunu koperti bl-allokazzjoni li tista’ tingħata
lid-DĠ ta’ ġestjoni skont il-proċedura annwali ta’ allokazzjoni
fid-dawl tar-restrizzjonijiet baġitarji eżistenti.
ANNESS:
STIMA TAL-IMPATT FINANZJARJU (tfaddil jew
kosti addizzjonali) FUQ L-APPROPRJAZZJONIJIET TA’ NATURA AMMINISTRATTIVA JEW
GĦAR-RIŻORSI UMANI
EFT=Ekwivalenti
għall-full-time         XX huwa l-qasam politiku jew it-titolu
konċernat           EUR miljun (sa tliet punti deċimali)
 EFT f’persuni/sena || Sena || Sena || Sena || Sena || Sena || Sena || Sena || TOTAL /Kost annwali
 n || n+1 || n+2 || n+3 || n+4 || n+5 || n+6
 Intestatura 5 || EFT || approp. || EFT || approp. || EFT || approp. || EFT || approp. || EFT || approp. || EFT || approp. || EFT || approp. || EFT || approp.
 Karigi tal-pjan ta’ stabbiliment (uffiċjali u/jew persunal temporanju)
 XX 01 01 01 (Kwartieri Ġenerali u l-Uffiċċji ta’ Rappreżentanza tal-Kummissjoni) || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13
 XX 01 01 02 (Delegazzjonijiet) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Persunal estern ||
 XX 01 02 01 (“pakkett globali”) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 XX 01 02 02 (Delegazzjonijiet) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Linji baġitarji oħra (speċifika) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal - Intestatura 5 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Barra mill-Intestatura 5 ||
 Karigi tal-pjan ta’ stabbiliment (uffiċjali u/jew persunal temporanju)
 XX 01 05 01 (Riċerka indiretta) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 10 01 05 01 (Riċerka diretta) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Persunal estern
 XX 01 04 yy ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Kwartieri Ġenerali ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Delegazzjonijiet ||   ||   ||   ||   ||   ||   ||   ||   ||   ||   ||   ||   ||   ||   ||   ||
 XX 01 05 02 (Riċerka indiretta) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 10 01 05 02 (Riċerka diretta) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Linji baġitarji oħra (speċifika) ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Subtotal – Barra mill-Intestatura 5 ||   ||   ||   ||   ||   ||   ||   ||   ||   ||   ||   ||   ||   ||   ||   ||
 TOTAL ||   ||   ||   ||   ||   ||   ||   ||   ||   ||   ||   ||   ||   ||   ||   ||
Ir-riżorsi umani
u amministrattivi meħtieġa se jkunu koperti bl-allokazzjoni li tista’
tingħata lid-DĠ ta’ ġestjoni skont il-proċedura annwali ta’
allokazzjoni fid-dawl tar-restrizzjonijiet baġitarji eżistenti.
Approprjazzjonijiet
amministrattivi oħra XX huwa l-qasam politiku jew it-titolu konċernat     EUR
miljun (sa tliet punti deċimali)
   || Sena || Sena || Sena || Sena || Sena || Sena || Sena || TOTAL
 n || n+1 || n+2 || n+3 || n+4 || n+5 || n+6
 Intestatura 5 ||   ||   ||   ||   ||   ||   ||   ||
 Kwartieri ġenerali: ||   ||   ||   ||   ||   ||   ||   ||
 XX 01 02 11 01 - Spejjeż tal-missjoni u r-rappreżentanza ||   ||   ||   ||   ||   ||   ||   ||
 XX 01 02 11 02 — Kosti tal-konferenzi u l-laqgħat ||   ||   ||   ||   ||   ||   ||   ||
 XX 01 02 11 03 – Kumitati ||   ||   ||   ||   ||   ||   ||   ||
 XX 01 02 11 04 – Studji u konsultazzjonijiet ||   ||   ||   ||   ||   ||   ||   ||
 XX 01 03 01 03 — Tagħmir u għamara ||   ||   ||   ||   ||   ||   ||   ||
 XX 01 03 01 04 - Servizzi u nfiq operazzjonali ieħor ||   ||   ||   ||   ||   ||   ||   ||
 Linji baġitarji oħra (speċifika fejn xieraq) ||   ||   ||   ||   ||   ||   ||   ||
 Delegazzjonijiet: ||   ||   ||   ||   ||   ||   ||   ||
 XX 01 02 12 01 – Spejjeż tal-missjonijiet, il-konferenzi u r-rappreżentanza ||   ||   ||   ||   ||   ||   ||   ||
 XX 01 02 12 02 — Aktar taħriġ għall-persunal ||   ||   ||   ||   ||   ||   ||   ||
 XX 01 03 02 01 — Xiri, kiri u nfiq relatat ||   ||   ||   ||   ||   ||   ||   ||
 XX 01 03 02 02 Tagħmir, għamara, provvisti u servizzi ||   ||   ||   ||   ||   ||   ||   ||
 Subtotal - Intestatura 5 ||   ||   ||   ||   ||   ||   ||   ||
 Barra mill-Intestatura 5 ||   ||   ||   ||   ||   ||   ||   ||
 XX 01 04 yy - Infiq fuq assistenza teknika u amministrattiva (mhux inkluż il-persunal estern) minn approprjazzjonijiet operazzjonali (li qabel kienu l-linji "BA") ||   ||   ||   ||   ||   ||   ||   ||
 - Kwartieri Ġenerali ||   ||   ||   ||   ||   ||   ||   ||
 - Delegazzjonijiet ||   ||   ||   ||   ||   ||   ||   ||
 XX 01 05 03 - Nefqa ta’ ġestjoni oħra għar-riċerka indiretta ||   ||   ||   ||   ||   ||   ||   ||
 10 01 05 03 - Nefqa ta’ ġestjoni oħra għar-riċerka diretta ||   ||   ||   ||   ||   ||   ||   ||
 Linji baġitarji oħra (speċifika fejn xieraq) ||   ||   ||   ||   ||   ||   ||   ||
 Subtotal – Barra mill-Intestatura 5 ||   ||   ||   ||   ||   ||   ||   ||
 TOTAL KUMPLESSIV ||   ||   ||   ||   ||   ||   ||   ||
Ir-riżorsi umani
u amministrattivi meħtieġa se jkunu koperti bl-allokazzjoni li tista’
tingħata lid-DĠ ta’ ġestjoni skont il-proċedura annwali ta’
allokazzjoni fid-dawl tar-restrizzjonijiet baġitarji eżistenti.
[1]               ĠU L 343, 22.12.2009, p. 51.
[2]               ĠU L 188, 18.7.2009, p. 93.
[3]               Ara l-punti 19 u 24 tal-Ftehim Interistituzzjonali.